โหดไปไหน รีเบรี สลัดเดี้ยงจ่อคัมแบ็กเสือใต้ 
เสือใต้ บาเยิร์น มิวนิก ได้รับข่าวดีสุดๆเมื่อ ฟรองค์ ริเบรี ปีกหน้าบากของ สลัดคราบเดี้ยงกลับมาฝึกซ้อมเดี่ยวได้แล้วเพื่อเตรียมพร้อมลงสนามให้กับต้นสังกัดอีกครั้งในเร็วๆนี้,สำนักข่าวต่างประเทศรายงานวันที่ 8 ต.ค. ว่า ฟรองค์ ริเบรี ปีกกระดูกเปราะของ เสือใต้ บาเยิร์น มิวนิก สลัดคราบเดี้ยงจากอาการบาดเจ็บที่ข้อเท้ากลับมาซ้อมได้อีกครั้งหลังชวดลงสนามให้กับต้นสังกัดตั้งแต่เดือนมีนาคม,อดีตปีกทีมชาติฝรั่งเศสยังไม่มีส่วนร่วมกับเสือใต้แม้แต่นัดเดียวในฤดูกาลนี้เนื่องจากสภาพร่างกายของเขายังไม่ฟิตสมบูรณ์ โดยล่าสุดหลังจากอาการบาดเจ็บที่ข้อเท้าดีขึ้นแล้วเจ้าตัวก็ได้ออกมาวิ่งจ็อกกิ้งในสนามซ้อมของสโมสรซึ่งเป็นขั้นตอนแรกของการฝึกซ้อมเป็นที่เรียบร้อย,รีเบรีมีการพัฒนาที่ดีบนทางเดินของความกระหายที่จะรอคอยการคัมแบ็กอีกครั้ง แข้งวัย 32 ปีสำเร็จกับการวิ่งจ็อกกิ้งที่สนามซ้อมซาเมเนอร์ สเตรสในวันพฤหัสบดีนี้,ริเบรี ไม่ได้เล่นให้กับบาเยิร์นตั้งแต่เดือนมีนาคมเนื่องจากมีปัญหาอาการบาดเจ็บที่ข้อเท้าเรื้อรัง เขาเริ่มวิ่งตั้งแต่สุดสัปดาห์ที่ผ่านมา ซึ่งก่อนหน้านั้นปีกชาวฝรั่งเศสได้ลงซ้อมวิ่งกับลู่วิ่งในยิมมาแล้ว,ริเบรี ยังอยู่ในการฟื้นตัวแบบขั้นต่อขั้นจากที่เจ็บมาอย่างยาวนานซึ่งเจ้าตัวจะกลับมาลงสนามในอีกไม่กี่สัปดาห์ข้างหน้า แถลงการณ์จากเว็บไซต์เสือใต้,สำหรับแข้งวัย 32 ปีลงเล่นให้กับ เสือใต้ มาแล้ว 299 นัดรวมทุกรายการนับตั้งแต่ย้ายมาจาก โอลิมปิก มาร์กเซย์ เมื่อปี 2007
ฟรองค์ ริเบรี ปีกหน้าบากของ เสือใต้ บาเยิร์น มิวนิก สลัดคราบเดี้ยงกลับมาฝึกซ้อมเดี่ยวได้แล้วเพื่อเตรียมพร้อมลงสนามให้กับต้นสังกัดอีกครั้งในเร็วๆนี้
บุนเดสลีกา,บาเยิร์น มิวนิก,ฟรองค์ ริเบรี,ข่าวกีฬา,ไทยรัฐออนไลน์